CELEX: 32021D0103
Language: hu
Date: 2021-01-29 00:00:00
Title: A Bizottság (EU) 2021/103 végrehajtási határozata (2021. január 29.) a szén-dioxid létező hatóanyag 19. terméktípusba tartozó biocid termékekben történő felhasználásának elutasításáról (EGT-vonatkozású szöveg)

2021.2.1.   
               
               
                  HU
               
               
                  Az Európai Unió Hivatalos Lapja
               
               
                  L 34/31
               
            
         A BIZOTTSÁG (EU) 2021/103 VÉGREHAJTÁSI HATÁROZATA
         (2021. január 29.)
         a szén-dioxid létező hatóanyag 19. terméktípusba tartozó biocid termékekben történő felhasználásának elutasításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
         mivel:
         
                     (1)
                  
                  
                     Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzékben a szén-dioxid (EK-szám: 204-696-9; CAS-szám: 124-38-9) is szerepel. A jegyzékben továbbá a propán, bután vagy ezek keverékének égetésével előállított szén-dioxid is szerepel. Ez utóbbi nem tartozik e végrehajtási határozat hatálya alá.
                  
               
                     (2)
                  
                  
                     A 19. terméktípusba (riasztó- és csalogatószerek) tartozó biocid termékekben való felhasználásra szánt szén-dioxid tekintetében valamennyi résztvevő visszavonta támogatását. Az Európai Vegyianyag-ügynökség az 1062/2014/EU felhatalmazáson alapuló rendelet 14. cikke (1) bekezdésének a) pontjával összhangban nyílt felhívást tett közzé a résztvevő szerepének átvételére. Az említett rendelet 17. cikke szerinti bejelentés nem érkezett. Az 1062/2014/EU felhatalmazáson alapuló rendelet 20. cikke első bekezdésének b) pontjával összhangban az érintett terméktípusra vonatkozó felülvizsgálati programban már nem támogatott hatóanyagok tekintetében jóváhagyás megtagadásáról szóló határozatot kell elfogadni.
                  
               
                     (3)
                  
                  
                     A szén-dioxid (EK-szám: 204-696-9; CAS-szám: 124-38-9) 19. terméktípusba tartozó biocid termékek hatóanyagaként történő felhasználását ezért nem indokolt jóváhagyni.
                  
               
                     (4)
                  
                  
                     A 19. terméktípusba tartozó, szén-dioxidot tartalmazó meglévő biocid termékek forgalmazása és felhasználása az 528/2012/EU rendelet 89. cikke (2) bekezdésének második albekezdésében megállapított határidők előtt továbbra is megengedett.
                  
               
                     (5)
                  
                  
                     A szén-dioxid egyébként szerepel az 528/2012/EU rendelet I. mellékletének 6. kategóriájában. A 19. terméktípusba tartozó, szén-dioxidot tartalmazó biocid termékek ezért forgalmazhatók és felhasználhatók, amennyiben az említett rendelet szerint engedélyezve vannak, és megfelelnek a szén-dioxid tekintetében az I. mellékletben meghatározott feltételeknek és előírásoknak.
                  
               
                     (6)
                  
                  
                     Az e határozatban előírt intézkedések összhangban vannak a biocid termékekkel foglalkozó állandó bizottság véleményével,
                  
               ELFOGADTA EZT A HATÁROZATOT:
         
            1. cikk
            A szén-dioxid hatóanyag (EK-szám: 204-696-9; CAS-szám: 124-38-9) 19. terméktípusba tartozó biocid termékekben való felhasználását a Bizottság nem hagyja jóvá.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2021. január 29-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 167., 2012.6.27., 1. o.
         
         
            (2)  A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).